REGLAMENT D'EXÀMENS I ALTRES PROCEDIMENTS D'AVALUACIÓ EN LES TITULACIONS ADSCRITES A LA FACULTAT DE DRET DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/778)
  + [Valencià](/va/acuerdo/778)






Selector de idioma

Leer

* [Español](/es/acuerdo/778)
* [Valencià](/va/acuerdo/778)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT D'EXÀMENS I ALTRES PROCEDIMENTS D'AVALUACIÓ EN LES TITULACIONS ADSCRITES A LA FACULTAT DE DRET DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
=============================================================================================================================================================================================

Secretaria General

Butlletí Oficial Universitat d'Alacant





REGLAMENT D'EXÀMENS I ALTRES PROCEDIMENTS D'AVALUACIÓ EN LES TITULACIONS ADSCRITES A LA FACULTAT DE DRET DE LA UNIVERSITAT D'ALACANT

Data d'aprovació
:   15/01/2008

Data de publicació
:   30/01/2008

Òrgan competent
:   Facultat de Dret

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/pdf.asp?pdf=778.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/778)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/778)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT D'EXÀMENS I ALTRES PROCEDIMENTS D'AVALUACIÓ EN LES TITULACIONS ADSCRITES A LA FACULTAT DE DRET DE LA UNIVERSITAT D'ALACANT&url=https://www.boua.ua.es/va/acuerdo/778)

**Títol:** REGLAMENT D'EXÀMENS I ALTRES PROCEDIMENTS D'AVALUACIÓ EN LES TITULACIONS ADSCRITES A LA FACULTAT DE DRET DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Facultat de Dret

**Data d'aprovació:** dimarts, 15 de gener de 2008

REGLAMENT D’EXÀMENS I ALTRES PROCEDIMENTS D’AVALUACIÓ EN LES TITULACIONS ADSCRITES A LA FACULTAT DE DRET DE LA UNIVERSITAT D’ALACANT  
    
 Aprovat per la Junta de la Facultat de Dret en la sessió de 15 d’octubre de 2007  
    
 PREÀMBUL    
 Els articles 171 i 172 de l’Estatut de la Universitat d’Alacant contenen previsions en matèria d’exàmens i altres procediments de verificació dels coneixements dels estudiants. Així mateix, hi ha un reglament marc sobre procediment d’avaluació d’exàmens aprovat per Junta de Govern de 12 de juny de 1998.   
    
 El present Reglament desenvolupa ambdues normes sobre exàmens i altres procediments d’avaluació en les titulacions adscrites a la Facultat de Dret.  
    
 Aprovat per la Junta de la Facultat de Dret en la sessió del dia 15 d’octubre de 2007.  
    
 Article 1. Procediments d’avaluació    
 1. Correspon als departaments determinar els procediments d’avaluació del rendiment de l’alumnat d’acord amb els criteris generals que establisca el Consell de Govern i la Junta de la Facultat de Dret.   
    
 2. Els estudiants coneixeran amb anterioritat al començament del curs els procediments i els criteris d’avaluació previstos en les assignatures en què es troben matriculats. Mentre la fitxa d’assignatura siga l’instrument previst per a aquest fi, l’alumne coneixerà aquests procediments i criteris per mitjà de la fitxa d’assignatura i en el temps previst per a emplenar-la.  
    
 3. Cal fer l’avaluació d’acord amb els continguts expressats en la informació bàsica de cada assignatura. A aquest efecte, les convocatòries extraordinàries s’entendran com a pertanyents al curs anterior a aquell en què efectivament es convoquen.  
    
 Article 2. Dates dels exàmens    
 1. La determinació de les dates dels exàmens correspon a la Facultat, escoltats els departaments concernits i els estudiants.  
    
 2. La Facultat adoptarà les mesures oportunes perquè les dates dels exàmens parcials i finals es fixen i es publiquen en el temps requerit i, en tot cas, abans del començament del curs. Seran publicades en la web de la Facultat i el Deganat gestionarà la reserva dels espais necessaris perquè els exàmens es puguen fer dins del calendari oficial.  
    
 3 . Quan, per causes de força major degudament justificades, l’alumne no puga concórrer a l’examen en la data prevista, podrà sol·licitar al departament que li fixe una data alternativa, sempre amb anterioritat al tancament de les actes. El departament determinarà si és escaient fixar la nova data i establirà el tipus d’examen.  
    
 4. En la fixació de les dates d’exàmens es procurarà que els exàmens de les assignatures corresponents al mateix curs no coincidisquen en un mateix dia. Quan això no siga possible es procurarà que els exàmens convocats per a un mateix dia es facen en bandes horàries distintes. Amb vista a garantir la seua efectivitat en els exàmens orals, l’alumne podrà fer valdre el dret a examinar-se com a voluntari inicial o final en l’assignatura coincident que trie.  
    
 Article 3. Realització dels exàmens i publicació de resultats    
 1. Els exàmens orals seran públics i se celebraran davant un tribunal compost per un mínim de tres professors de la disciplina objecte d’examen. S’oferirà a l’alumne la possibilitat que el seu examen siga enregistrat o gravat. Si l’alumne rebutja aquesta possibilitat el tribunal prendrà nota escrita del desenvolupament de l’examen, ressaltant els aspectes rellevants que permeten justificar la qualificació atorgada, i se’n guardarà una acta.  
    
 2. Cada any, al principi del curs, se sortejarà la lletra del cognom per què s’iniciaran els exàmens orals.  
    
 3. La qualificació de les proves escrites la faran directament els professors responsables de les disciplines objecte d’examen. En els exàmens orals els professors responsables de les assignatures formaran part del tribunal examinador.   
    
 4. Els alumnes s’han d’identificar de manera fefaent, mitjançant el carnet universitari o un altre document d’identificació vàlid, com el DNI, el NIE o el permís de conduir, a requeriment del personal encarregat de la vigilància de l’examen. La no-identificació podrà implicar l’expulsió immediata de l’examen.  
    
 5. Els estudiants estan obligats a observar les regles elementals sobre l’autenticitat i la privadesa de l’exercici. Les conductes o actes contraris a les regles esmentades implicaran l’expulsió immediata de l’examen així com l’obertura d’expedient disciplinari i, si escau, la sanció corresponent.  
    
 6. Els estudiants que ho sol·liciten tenen dret que els siga emès un justificant d’haver comparegut i, si escau, d’haver fet l’examen.  
    
 7. Els resultats dels exàmens s’han de fer públics, amb indicació de la data de publicació, el termini de sol·licitud de revisió, la data de revisió i la signatura del professor o professors examinadors. El termini màxim per a fer públics els resultats dels exàmens parcials seràd’un mes comptador des de la data de celebració. En el cas d’exàmens finals, les qualificacions s’han de fer públiques amb prou antelació per a garantir el tancament de les actes en el temps establit.  
    
 Article 4. Conservació dels exàmens    
 1. El professor o tribunal examinador han de conservar durant dos anys naturals, almenys, des de la data de realització de l’examen tots els documents que hagen servit per a establir la qualificació. Transcorregut el termini, la Facultat proporcionarà els mitjans perquè els documents siguen destruïts mantenint-ne la confidencialitat.  
    
 2. En tot cas, iniciat qualsevol procediment de revisió i reclamació de les qualificacions, els documents que hagen servit per a l’avaluació s’han de conservar fins a la data en què siga ferma la resolució administrativa o judicial que conega de l’assumpte.  
    
 Article 5. Procediment per a la revisió i reclamació de les qualificacions dels exàmens  
    
 1. Qualificacions objecte de revisió i reclamació  
    
 Els estudiants podran sol·licitar revisions i, si escau, presentar reclamacions contra les qualificacions obtingudes en els exàmens parcials o finals, orals o escrits, i celebrats en convocatòries ordinàries o extraordinàries.  
    
 2. Revisió de qualificacions  
    
 Després de la publicació dels resultats dels exàmens, els alumnes que no estiguen conformes amb la qualificació que hagen obtingut disposaran del termini establit a aquest efecte per a sol·licitar la revisió de la qualificació obtinguda mitjançant escrit dirigit al professor o al president del tribunal examinador en què faran constar les raons de la seua discrepància.  
    
 La revisió de l’examen s’ha de fer en la data prevista mitjançant audiència personal. En tot cas, cal motivar la resolució definitiva.  
    
 3. Reclamació de qualificacions  
    
 Una vegada que el professor o tribunal examinador haja revisat la qualificació, els alumnes disconformes amb la decisió definitiva del professor o tribunal examinador disposaran d’un termini màxim de quatre dies hàbils per a presentar-hi reclamació en contra, cosa que cal fer mitjançant instància motivada dirigida al degà de la Facultat.  
    
 Rebuda pel degà la reclamació, aquest la traslladarà al departament corresponent perquè, a la vista de l’examen del reclamant i de tots els documents que hagen servit per a establir-ne la qualificació definitiva, emeta informe vinculant sobre aquesta qüestió en un termini no superior a cinc dies hàbils, el resultat del qual comunicarà el degà al reclamant i al professor o tribunal examinador, que estarà exclòs de participar en l’emissió de l’informe. Si el resultat fóra favorable a les pretensions del reclamant, es procedirà a modificar la qualificació en tal sentit; en cas contrari, el degà notificarà al reclamant la resolució del departament de mantenir la qualificació definitiva del professor o tribunal examinador.  
    
 La resolució del departament de mantenir la qualificació definitiva del professor o tribunal examinador podrà ser recorreguda, en un termini màxim de sis dies hàbils, mitjançant instància dirigida al degà de la Facultat. En tal cas, el degà convocarà la Comissió de Reclamacions de la Junta de Facultat, que actuarà per delegació d’aquesta i que, presidida pel degà, estarà composta per un catedràtic o professor titular de l’àrea de coneixement a què pertanga el professor o tribunal examinador, exclosos aquests, i un catedràtic o professor titular d’un àrea de coneixement afí, designats pel degà de la Facultat escoltats els directors dels departaments respectius. En les actuacions de la Comissió de Reclamacions es garantirà la presència d’un estudiant, amb veu però sense vot. La Comissió de Reclamacions donarà audiència, per millor formar criteri, al professor o tribunal examinador i al reclamant.  
    
 En el cas que no hi haja prou professors pertanyents als cossos docents universitaris, la Comissió de Reclamacions es pot constituir amb professors pertanyents a altres categories contractuals.  
    
 La Comissió de Reclamacions resoldrà sobre el particular en un termini màxim de deu dies hàbils, i la decisió d’aquesta es podrà recórrer davant el rector de la Universitat.  
    
    
 Article 6. Mètodes d’avaluació distints dels exàmens parcials i finals  
    
 1. Els alumnes tenen dret, amb cada matrícula, a ser avaluats en les convocatòries oficials. Cap metodologia didàctica no els pot privar d’aquest dret. L’avaluació contínua, com a possible mètode d’avaluació, pot ser establida per a una o, si escau, per a les convocatòries restants. Si solament resultara factible per a una de les convocatòries, es concretarà per a la resta de les convocatòries la manera de valoració del rendiment de l’alumnat.  
    
 2. En la fitxa d’assignatura s’explicitaran els procediments d’avaluació distints dels exàmens parcials o finals. Aquests procediments es realitzaran preferentment dins de l’horari lectiu de l’assignatura de què es tracte i, en cas de no ser això possible, fora de l’horari lectiu de les assignatures restants del curs de què es tracte. En cas necessari, el professor es responsabilitzarà de la reserva dels espais necessaris perquè s’hi facen.  
    
 3. Els resultats dels diferents procediments d’avaluació distints dels exàmens parcials i finals es donaran a conèixer en el temps previst i, com a màxim, coincidint amb la publicació dels resultats dels exàmens oficials.  
    
 4. El procediment per a la revisió i reclamació de les qualificacions dels exàmens servirà també per a substanciar la revisió i reclamació dels resultats de les proves d’avaluació distintes dels exàmens. Llevat que el professor haja previst altres dates pròximes a la realització de les proves esmentades, el procediment se substanciarà coincidint amb la publicació dels resultats dels exàmens.  
    
 5. Les previsions sobre conservació dels exàmens seran igualment aplicables en relació amb les proves d’avaluació distintes dels exàmens.  
    
    
 Article 7. Assignatures cursades mitjançant la realització de pràctiques en empreses o institucions  
    
 En el cas d’assignatures que demanen que es facen pràctiques en empreses o institucions, l’avaluació es portarà a terme de conformitat amb el que es preceptua en el Reglament de pràctiques de la Facultat.  
    
 Article 8. Estudis simultanis de Dret i Administració i Direcció d’Empreses (DADE)  
    
 En la determinació de les dates dels exàmens dels alumnes que cursen els estudis simultanis de Dret i Administració i Direcció d’Empreses s’adoptaran les mesures necessàries per a coordinar els exàmens de totes dues titulacions.

Anàlisi
-------

:   **Modificat per:**

    * [Detalle
       RESOLUCIÓ DE LA JUNTA DE LA FACULTAT DE DRET PER LA QUAL ES MODIFICA EL REGLAMENT D'EXÀMENS I ALTRES PROCEDIMENTS D'AVALUACIÓ EN LES TITULACIONS ADSCRITES A LA FACULTAT DE DRET DE LA UNIVERSITAT D'ALACANT.](/va/acuerdo/1554)
      09/07/2010





[Carretera Sant Vicent del Raspeig s/n  
03446 Sant Vicent del Raspeig - Alacant  
 Tel. 34 348 1526 - Fax 06 830 0572](https://www.google.es/maps/@39.163123,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12205&trk=tyah&trkInfo=tarId%0P7405014574520%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)